Document ID: 32005D0033

ODLOČBA KOMISIJE
z dne 14. januarja 2005
o spremembi Odločbe 2001/556/ES glede uvrstitve obratov v Indiji na začasne sezname obratov tretje države, iz katere države članice odobrijo uvoz želatine za prehrano ljudi
(notificirana pod dokumentarno številko K(2004) 4543)
(Besedilo velja za EGP)
(2005/33/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke (1), in zlasti člena 2(4) Odločbe,
ob upoštevanju naslednjega:
(1)
Odločba Komisije 2001/556/ES z dne 11. julija 2001 o izdelavi začasnih seznamov obratov tretje države, iz katere države članice odobrijo uvoz želatine za prehrano ljudi (2), določa začasne sezname obratov tretjih držav, iz katerih države članice odobrijo uvoz želatine za prehrano ljudi.
(2)
Indija je posredovala seznam obratov, ki proizvajajo želatino za prehrano ljudi, in za katere pristojni organi potrjujejo, da so v skladu s predpisi Skupnosti.
(3)
Te obrate je zato treba uvrstiti na sezname iz Odločbe 2001/556/ES.
(4)
Ker inšpekcijski pregledi na kraju samem za zadevne obrate še niso bili opravljeni, uvoz iz teh obratov ne izpolnjuje pogojev za omejene fizične preglede v skladu z Direktivo Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (3).
(5)
Odločbo 2001/556/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Priloga k Odločbi 2001/556/ES se spremeni v skladu s Prilogo k tej odločbi.
Člen 2
Ta odločba se uporablja od 23. januarja 2005.
Člen 3
Ta odločba je naslovljena na države članice.
V Bruslju, 14. januarja 2005

Labels: 0
3
17
18